**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

**«Коми Республикаса канму эмбурӧн веськӧдлӧм да вӧдитчӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2023 вося вӧльгым тӧлысь 30 лун

**1 статья.** Пыртны «Коми Республикаса канму эмбурӧн веськӧдлӧм да вӧдитчӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2001, 3 №, 1575 ст.; 2002, 2 №, 1882 ст.; 2003, 4 №, 2469 ст.; 2004, 4 №, 3089 ст.; 9 №, 3445 ст.; 2006, 9 №, 4556 ст.; 2007, 6 №, 4836 ст.; 12 №, 5340 ст.; 2008, 9 №, 401 ст.; 2009, 33 №, 618 ст.; 2010, 44 №, 1025 ст.; 2011, 50 №, 1475 ст.; 2012, 12 №, 282 ст.; 2013, 11 №, 223 ст.; 41 №, 793 ст.; 2014, 17 №, 312 ст.; 33 №, 665 ст.; 2016, 4 №, 43 ст.; 10 №, 108 ст.; 2017, 5 №, 84 ст.; 21 №, 357 ст.; 2018, 14 №, 236 ст.; 17 №, 297 ст.; 19 №, 353 ст.; 2019, 20 №, 298 ст.; 2020, 8 №, 116 ст.; 10 №, 147 ст.; 2021, 9 №, 164 ст.; 2022, 10 №, 150 ст.; 152 ст.; 15 №, 252 ст.; 2023, 7 №, 122 ст.) татшӧм вежсьӧмъяс:

1. 6 статьяын:

1. 2 юкӧнса «о4» пункт гижны тадзи:

«о4) Россия Федерацияса оланпастэчас да Коми Республикаса оланпастэчас серти сӧгласуйтӧ Коми Республикалӧн канму асшӧрлуна да сьӧмкуд учреждениеяслысь сделкаяс, кутшӧмъяс йитчӧмаӧсь вӧрзьӧдтӧм эмбурӧн, торйӧн дона вӧрзьӧдны позяна эмбурӧн вӧдитчӧмкӧд, кутшӧмӧс сетӧма налы киын кутысь либӧ ньӧбӧмаӧсь индӧм учреждениеясыс сьӧм тшӧт весьтӧ, мый сетӧма налы эмбур кутысь татшӧм эмбур ньӧбӧм вылӧ, а сідзжӧ сӧгласуйтӧны эмбурӧн сделкаяс, кутшӧмӧс сетӧма Коми Республикаса канму казеннӧй учреждениеяслы, Коми Республикаса канму власьт органъяслы;»;

1. 3 юкӧнын:

а) «г1» пункт гижны тадзи:

«г1) урчитӧны Коми Республикаса канму асшӧрлуна учреждениеяслы, кодъяс серти збыльмӧдӧны учредитысьлысь могъяссӧ да уджмогъяссӧ, Коми Республикаса канму асшӧрлуна татшӧм учреждениелӧн уджалан бӧртасъяс йылысь да налы сетӧм Коми Республикаса канму эмбурӧн вӧдитчӧм йылысь отчётъяс лӧсьӧдан да вынсьӧдан пӧрадоксӧ федеральнӧй оланпастэчасӧн урчитӧм корӧмъяс серти;»;

б) «г2» пунктын «асшӧрлуна учреждениеяслӧн» кывъяс вежны «Коми Республикалӧн канму асшӧрлуна учреждениеяслӧн» кывъясӧн.

2. 9 статьяын:

1) 4 юкӧнсӧ гижны тадзи:

«4. Коми Республикаса канму эмбурсӧ, кутшӧмӧс сетӧма Коми Республикаса канму асшӧрлуна, сьӧмкуд да казённӧй учреждениеяслы либӧ Коми Республикаса канму власьт органъяслы оперативнӧя веськӧдлан инӧд серти, кӧртымӧ сетысьӧн лоӧ лӧсялана учреждение или Коми Республикаса канму власьт орган Россия Федерацияса оланпастэчасӧн да Коми Республикаса оланпастэчасӧн урчитӧм пӧрадокын.»;

2) 5 юкӧн киритны.

3. 10 статьяын:

1) 1 юкӧнса «е» пункт гижны тадзи:

«е) торъя йӧзлы, юридическӧй кывкутысьяслы, Россия Федерацияса оланпастэчасӧн да Коми Республикаса оланпастэчасӧн урчитӧм случайяс дырйи.»;

2) 4 юкӧнсӧ гижны тадзи:

«4. Коми Республикаса канму эмбурсӧ, кутшӧмӧс сетӧма Коми Республикаса канму асшӧрлуна, сьӧмкуд да казённӧй учреждениеяслы либӧ Коми Республикаса канму власьт органъяслы оперативнӧя веськӧдлан инӧд серти, ссуда сетысьӧн лоӧ лӧсялана учреждение либӧ Коми Республикаса канму власьт орган Россия Федерацияса оланпастэчасӧн да Коми Республикаса оланпастэчасӧн урчитӧм пӧрадокын.»;

3) 5 юкӧн киритны.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2023 вося ӧшым тӧлысь 11 лун

99-РЗ №